钦定古今图书集成/理学汇编/文学典/第113卷 > 区庆云
## 钦定古今图书集成/理学汇编/文学典/第113卷 > 区庆云

按《广东通志》：“庆云，字子卿，淹博能文，优吏治，时有疑
狱，连年不决，司理赍卷造庐以请，条析了然，聘修邑
志。”郡志、《通志》。“登万历丙午科，屡中副车，寻就教宜兴，
甫履任，聘修《常州府志》。邑多学田，为权势所占，云不
避显要，毅然请复，给养诸生成进士者，若吴贞启、关
昌儒等二十馀人。复以忤势珰，遂左迁滇倅，理烦治”
剧，一时署二府、七厅，兴利除弊，皆出手裁。所至建祠
尸祝。两台交荐，报迁。以子幼引退，杜门著书。所作有
《定香楼集》二十卷及《古文世编》《历代大文章》《四书纂
注》传世。